Juho Ojares

Juho Tuomas Ilmari Ojares  (s. 21. kesäkuuta 1991 Ylöjärvi) on ylöjärveläinen poliitikko, Ylöjärven kaupunginvaltuuston puheenjohtaja ja varakansanedustaja Pirkanmaan vaalipiiristä. 

Ojares on toiminut kaupunginvaltuutettuna vuodesta 2012 lähtien. Hänet valittiin Ylöjärven kaupunginvaltuustoon vuoden 2012 kuntavaaleissa Kokoomuksen listalta ensikertalaisena. Nykyisin Ojares toimii muun muassa Ylöjärven Kaupunginvaltuuston puheenjohtajana ja Kokoomuksen Ylöjärven Kunnallisjärjestön puheenjohtajana. Ojares on varakansanedustaja Pirkanmaan vaalipiirissä ja toimii lukuisissa eri luottamustehtävissä. Pirkanmaan Kokoomuksen varapuheenjohtajana Ojares toimi 4 kautta, vuoden 2015 lopusta vuoden 2019 loppuun. Vuonna 2018 Pirkanmaan Kokoomus asetti hänet ehdolle Kansallisen Kokoomuksen varapuheenjohtajaksi Turun puoluekokoukseen, mutta hän ei kuitenkaan tullut valituksi. Koulutukseltaan Ojares on rakennustekniikan diplomi-insinööri. Ojares oli ehdokkaana eduskuntavaaleissa ensikertalaisena Kokoomuksen listalla vuonna 2019, hän sai 3 889 ääntä.

Tausta ja ura 
Ojares liittyi Kokoomukseen lukioikäisenä. Hän on toiminut Ylöjärven Kokoomus Ry:n puheenjohtajana vuodesta 2014 ja Kokoomuksen Ylöjärven Kunnallisjärjestö Ry:n puheenjohtajana vuodesta 2015. Hän kirjoitti ylioppilaaksi Ylöjärven lukiosta yrittäjälinjalta vuonna 2010. Rakennustekniikan diplomi-insinööriksi hän valmistui Tampereen Teknillisestä Yliopistosta vuonna 2018. Hän työskentelee perheyritys Ojares Oy:ssä. Ojares oli Ylöjärven kaupunginhallituksen jäsen ja toimi Ylöjärven Kaupunginvaltuustossa Kokoomuksen valtuustoryhmän puheenjohtajana kauden 2017–2021 kokoomuksen ollessa kaupungin suurin valtuustoryhmä. Vuodesta 2021 hän on toiminut Ylöjärven Kaupunginvaltuuston puheenjohtajana. Ojares on ollut ehdolla kuntavaaleissa kolme kertaa, ja tullut valituksi jokaisella kerralla kasvattaen äänimääräänsä jokaisissa vaaleissa. Ojares on tunnettu vahvoista mielipiteistään ja etenkin uransa alkuaikojen jopa voimakkaista sanamuodoistaan. Aatteeltaan hän edustaa linjaa, jonka mukaan verotusta tulisi laskea merkittävästi ja työmarkkinapolitiikassa hän on vahva paikallisen sopimisen tukija. Poliittisiksi esikuvikseen Ojares on maininnut Elina Valtosen (ent. Lepomäki) ja tasavallan presidentti Sauli Niinistön. Hän oli myös mukana Valtosen puheenjohtajakampanjassa vuoden 2016 puoluekokouksessa Valtosen pyrkiessä Kansallisen Kokoomuksen puheenjohtajaksi.

Nykyisiä ja aiempia luottamustoimia 

 2021- Kaupunginvaltuuston puheenjohtaja
2021- Varakansanedustaja
2021- Maakuntavaltuuston jäsen
2021- Ylöjärven Yrityspalvelu Oy:n hallituksen varapuheenjohtaja
2021- Pirkanmaan maakunnan yhteistyöryhmän jäsen
 2015- Kokoomuksen Ylöjärven Kunnallisjärjestö Ry:n Hallituksen puheenjohtaja
 2012- Ylöjärven kaupunginvaltuuston jäsen
 2011- Ylöjärven Seurakunnan Kirkkovaltuuston jäsen
 2017-2021 Pirkanmaan maakunnan yhteistyöryhmän varapuheenjohtaja
 2017-2021 Tampereen elinvoima- ja osaamislautakunnan jäsen
 2017-2021 Ylöjärven kaupunginhallituksen jäsen
 2017-2021 Kokoomuksen valtuustoryhmän puheenjohtaja
 2017-2021 Maakunnan poliittisen ohjausryhmän varajäsen
 2017-2021 Maakuntahallituksen varajäsen
 2016-2019 Pirkanmaan Kokoomus Ry:n varapuheenjohtaja
 2015-2017 Tampereen Teknillisen Yliopiston Rakentamistalouden ammattiainekerhon toimittaja
 2015-2017 Ylöjärven kaupungin sivistyslautakunnan jäsen
 2015          Eduskuntavaaleissa Katja Luojuksen kampanjapäällikkö
 2013-2014 Kokoomuksen Ylöjärven Kunnallisjärjestö Ry:n varapuheenjohtaja
 2013-2015 Ylöjärven kaupungin Koulutuslautakunnan jäsen
 2013-2017 Ylöjärven Kaupunginhallituksen varajäsen
 2013-2014 Ylöjärven Kokoomus Ry:n varapuheenjohtaja
 2011-2012 Kokoomuksen Ylöjärven Kunnallisjärjestö Ry:n Hallituksen jäsen
 2011-2012 Ylöjärven Kokoomus Ry:n Hallituksen jäsen
 2011-2014 Ylöjärven Seurakunnan nuorisotyön johtokunnan jäsen
 2011-2014 Ylöjärven Seurakunnan Kirkkoneuvoston varajäsen
 2009-2012 Ylöjärven Nuorisolautakunnan jäsen
 2009 Ylöjärven lukion oppilaskunnan hallituksen jäsen, rahastonhoitaja
 2008 Ylöjärven lukion johtokunta
 2008 Ylöjärven lukion oppilaskunnan hallituksen jäsen

Lähteet

Aiheesta muualla 
 Juho Ojareksen kotisivut
 Juho Ojareksen facebook-sivut
 Vaalikonevastaukset eduskuntavaaleissa 2019
 Ylöjärven Uutisten lehtijutut

Kansallisen_Kokoomuksen_poliitikot
Ylöjärven kaupunginvaltuutetut
Vuonna 1991 syntyneet
Elävät henkilöt